CELEX: 62012CA0413
Language: fi
Date: 2013-12-05 00:00:00
Title: Asia C-413/12: Unionin tuomioistuimen tuomio (kolmas jaosto) 5.12.2013 (Audiencia Provincial de Salamancan (Espanja) esittämä ennakkoratkaisupyyntö) — Asociación de Consumidores Independientes de Castilla y León v. Anuntis Segundamano España SL (Ennakkoratkaisupyyntö — Direktiivi 93/13/ETY — Alueellisen kuluttajansuojayhdistyksen nostama kieltokanne — Alueellisesti toimivaltainen tuomioistuin — Mahdottomuus hakea muutosta ensimmäisessä oikeusasteessa annettuun päätökseen, jolla todetaan toimivallan puuttuminen — Jäsenvaltioiden menettelyllinen itsemääräämisoikeus — Vastaavuus- ja tehokkuusperiaate)

15.2.2014   
            
            
               FI
            
            
               Euroopan unionin virallinen lehti
            
            
               C 45/12
            
         Unionin tuomioistuimen tuomio (kolmas jaosto) 5.12.2013 (Audiencia Provincial de Salamancan (Espanja) esittämä ennakkoratkaisupyyntö) — Asociación de Consumidores Independientes de Castilla y León v. Anuntis Segundamano España SL
   (Asia C-413/12) (1)
   
   (Ennakkoratkaisupyyntö - Direktiivi 93/13/ETY - Alueellisen kuluttajansuojayhdistyksen nostama kieltokanne - Alueellisesti toimivaltainen tuomioistuin - Mahdottomuus hakea muutosta ensimmäisessä oikeusasteessa annettuun päätökseen, jolla todetaan toimivallan puuttuminen - Jäsenvaltioiden menettelyllinen itsemääräämisoikeus - Vastaavuus- ja tehokkuusperiaate)
   2014/C 45/21
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Audiencia Provincial de Salamanca
   
      Pääasian asianosaiset
   
   
      Kantaja: Asociación de Consumidores Independientes de Castilla y León
   
      Vastaaja: Anuntis Segundamano España SL
   
      Oikeudenkäynnin kohde
   
   Ennakkoratkaisupyyntö — Audiencia Provincial de Salamanca (Espanja) — SEUT 4, 12, 114 ja 169 artiklan, Euroopan unionin perusoikeuskirjan (EYVL 2000, C 364, s. 1) 38 artiklan ja kuluttajasopimusten kohtuuttomista ehdoista 5.4.1993 annetun neuvoston direktiivin 93/13/EY (EYVL L 95, s. 29) tulkinta — Riittävät ja tehokkaat keinot kohtuuttomien sopimusehtojen käytön lopettamiseksi — Kieltokanne, jonka kuluttajansuojayhdistys on nostanut kuluttajien kollektiivisten ja erillisten intressien turvaamiseksi ja jolla pyritään estämään liikkeenharjoittajaa käyttämästä kohtuuttomia sopimusehtoja — Kansalliset siviiliprosessisäännöt, joiden nojalla toimivaltainen tuomioistuin määräytyy vastaajan kotipaikan mukaan — Kansallinen lainsäädäntö, jonka mukaan alueellisen toimivallan puuttumisen toteavasta päätöksestä ei voida valittaa
   
      Tuomiolauselma
   
   Kuluttajasopimusten kohtuuttomista ehdoista 5.4.1993 annettua neuvoston direktiiviä 93/13/ETY sekä vastaavuus- ja tehokkuusperiaatetta on tulkittava siten, että ne eivät ole esteenä sellaiselle pääasiassa kyseessä olevan kaltaiselle jäsenvaltion säännöstölle, jonka mukaan kuluttajansuojayhdistysten nostamien kieltokanteiden osalta yhtäältä tällainen kanne on nostettava vastaajan toimi- tai kotipaikan tuomioistuimissa ja toisaalta ensimmäisen asteen tuomioistuimen tekemään päätökseen alueellisen toimivallan puuttumisesta ei voida hakea muutosta.
   
      (1)  EUVL C 379, 8.12.2012.